కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఐపీఎల్‌లో కొత్త రూల్.. పవర్ ప్లేయర్
తుది జట్టులో లేని ఆటగాడ్ని మ్యాచ్ ఏ దశలోనైనా మైదానంలోకి పిలిపించి ఆడించొచ్చు. టీ20ల్లో సరికొత్త సంచలనానికి తెరతీయబోతున్న బీసీసీఐ. ఈ రూల్‌పై మంగళవారం స్పష్టత
Samayam Telugu | Updated:
Nov 4, 2019, 06:14PM IST
ఐపీఎల్‌లో కొత్త రూల్.. పవర్ ప్లేయర్
‘కోల్‌కతా నైట్‌రైడర్స్ జట్టు విజయానికి ఆఖరి ఓవర్‌లో 20 పరుగులు కావాలి.. క్రీజులోని ఇద్దరు బ్యాట్స్‌మెన్‌లు సిక్సర్లు కొట్టే సామర్థ్యం లేని వాళ్లు. అనాలోచితంగా ఆ మ్యాచ్‌లో పవర్ హిట్టర్ ఆండ్రీ రసెల్‌కి కోల్‌కతా టీమ్ మేనేజ్‌మెంట్ విశ్రాంతినిచ్చింది. దీంతో.. అతను తుది జట్టు (11 మంది)లో లేడు. ఆ సమయంలో కోల్‌కతా అభిమాని ఏమని ఆలోచిస్తాడు..? ఆండ్రీ రసెల్ తుది జట్టులో ఉండింటే బాగుండు. ఆఖరి ఓవర్‌లో అతను బ్యాటింగ్ చేస్తే టీమ్ గెలిచేది’ ఇప్పటి వరకూ ఉన్న క్రికెట్ రూల్స్‌ ప్రకారం తుది జట్టులో లేని ఆటగాడు ఆఖరి ఓవర్‌లో బ్యాటింగ్ లేదా బౌలింగ్ చేయడం అసాధ్యం. కానీ.. ఐపీఎల్‌ కొత్త రూల్‌తో అభిమానులకి బీసీసీఐ ఊహించని థ్రిల్‌ ఇవ్వబోతోంది.
Read More: టీ20లో 4, 4, 4, 4 ఖలీల్ అహ్మద్ ఇక సర్దుకో..!
బీసీసీఐ చర్చలు జరుపుతున్న ప్రకారం.. ఐపీఎల్‌ 2020 సీజన్‌కి ‘పవర్ ప్లేయర్’ రూల్ తెరపైకి రాబోతోంది. తుది జట్టులో లేని బ్యాట్స్‌మెన్ లేదా బౌలర్‌‌ని మ్యాచ్‌ ఏ దశలోనైనా సబ్‌స్టిట్యూట్ రూపంలో మైదానంలోకి పిలిపించి ఆడించొచ్చు. మ్యాచ్ సమయం వేస్ట్ కాకుండా వికెట్ పడినప్పుడు లేదా ఓవర్ ముగిసినప్పుడు క్రికెటర్‌ని గ్రౌండ్‌లోకి రప్పించి ఆడించొచ్చు. ఆండ్రీ రసెల్ తరహాలో బౌలింగ్ టీమ్‌ కూడా తమ అగ్రశ్రేణి బౌలర్‌ని ఆఖరి ఓవర్‌ కోసం బౌలింగ్‌కి రప్పించుకోవచ్చు. అయితే.. సదరు ఆటగాడు.. మ్యాచ్‌కి ముందు టీమ్ ప్రకటించిన 15 మంది జట్టులో ఒకడిగా ఉండాలి. అంటే.. ఇప్పటి వరకూ 11 మందితో తుది జట్టుని ప్రకటిస్తుండగా.. ఇకపై 15 మందితో జట్టుని ప్రకటిస్తారు.
Read More: డీఆర్‌ఎస్‌పై పంత్‌‌ని నమ్మక తప్పలేదు: రోహిత్
పవర్ ప్లేయర్‌పై ఇప్పటికే సుదీర్ఘంగా చర్చించిన బీసీసీఐ.. ఐపీఎల్ గవర్నింగ్ కౌన్సిల్ ఆమోదం కోసం వేచి చూస్తోంది. మంగళవారం ఈ రూల్‌పై పూర్తి స్పష్టత రాబోతున్నట్లు తెలుస్తోంది. క్రికెట్ ప్రపంచంలోనే అత్యంత ఆదరణ ఉన్న టోర్నీగా 2008 నుంచి ఐపీఎల్ కొనసాగుతున్న విషయం తెలిసిందే.
Read More: పేరుకేమో పవర్ హిట్టర్.. షాట్ మాత్రం..?
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.